მარია კასტილიელი
მარია კასტილიელი (ესპ. María de Castilla; დ. 14 სექტემბერი, 1401, სეგოვია, კასტილიის სამეფო — გ. 4 ნოემბერი, 1458, ვალენსია, არაგონის სამეფო) — ტრასტამარას დინასტიის წარმომადგენელი. კასტილიის მეფე ენრიკე III-ისა და დედოფალ კათრინ ლანკასტერელის უფროსი ასული. არაგონის, მაიორკის, ვალენსიის, სიცილიისა და სარდინიის დედოფალი როგორც მეფე ალფონსო V-ის ერთადერთი მეუღლე. ასტურიის პრინცესა 1402-1405 წლებში.